**Vyhodnotenie činnosti** **Žiackej školskej rady**

 **v školskom roku 2021/2022**

 V školskom roku 2021/2022 pracovala Žiacka školská rada pri  Základnej škole Andreja Sládkoviča Sliač siedmy rok . Je iniciatívnym a pomocným orgánom vyjadrujúcim záujmy žiakov v oblasti výchovy a vzdelávania. Členovia sú žiaci 4.- 9. ročníka, ktorí boli zvolení priamou voľbou v kmeňovej triede. Činnosť ŽŠR sa riadi podľa štatútu, ktorý bol vypracovaný a schválený členmi na ustanovujúcej schôdzi. Na základe návrhov žiakov bol vypracovaný plán činnosti. Žiacka školská rada zasadá 1x mesačne ( v prípade potreby častejšie).

 Žiacka školská rada sa podieľa na organizovaní akcií pre žiakov 3. - 9.ročníka. Počas Týždňa dobrovoľníctva 20. 09. – 08. 10. 2021 každá trieda zrealizovala aktivitu , ktorú si zvolila.

 Zbierka BIELA PASTELKA 2021 prebiehala za sprísnených opatrení v rámci školy od 24.09.- 10.12.2021, vyzbierali sme sumu 130,00€.

 V októbri sme zhotovili a poslali pozdravy bývalým pracovníkom školy pri príležitosti „ Mesiaca úcty k straším“. V decembri Vianočné pozdravy pre bývalých zamestnancov. Každá trieda si pripravila pozdravy pre svojho triedneho učiteľa ku Dňu učiteľov. V meste Sliač a okolitých obciach žiaci rozniesli informačné letáky UNICEF. Zapojili sme sa do SMS súťaže pre školy „ Pošli dobrú správu“, skočili sme na 8.mieste zo 45 škôl sumou 54,00€

 Od 20.10.- 22.10. 2021 sme zorganizovali Súťaž o najkrajšiu tekvicu. Tekvice boli vystavené v C- bloku a žiaci hlasovaním vybrali najkrajšiu tekvicu. Víťazi boli ocenení. Ďalšie naplánované aktivity ovplyvnila pandémia COVID – 19, nepodarilo sa nám ich zorganizovať pre zatvorenie školy.

 Zbierka Hodina deťom prebiehala od októbra 2021 do mája 2022, odoslali sme 50€.

 V školskom roku 2021/ 2022 sme sa opäť zapojili do programu UNICEF - ŠKOLA PRIATEĽSKÁ K DEŤOM. Škola získala aj v tomto školskom roku titul ŠKOLA PRIATEĽSKÁ K DEŤOM. V rámci projektu žiaci absolvovali vzdelávacie aktivity, zorganizovali sme Krízovú zbierku na pomoc Ukrajine, vyzbierali sme 212,40€.

 Tento školský rok sa žiaci prvého a druhého stupňa zapojili vo veľkom počte do „Valentínskej pošty“. Tiež prišli do školy v červenom oblečení. V rámci Medzinárodného dňa vody 22.3.2022 sme prišli v modrých tričkách. 21.marca 2022 v rámci Svetového dňa Downovho syndrómu sme zorganizovali deň farebných ponožiek. Pri príležitosti Dňa narcisov 28.4.2022 sme prišli v žltých tričkách. Deň Zeme sme si pripomenuli v zelených tričkách.

 Na hodinách VYV, THD, ETV žiaci pripravili darčeky ku Dňu matiek. Hlasovali sme za Detský čin roka. Niektoré naplánované aktivity ovplyvnila pandémia COVID – 19, nepodarilo sa nám ich zorganizovať.

 Aj v tomto školskom roku prebiehala „Súťaž o najkrajšiu triedu“. Kritériá bodovania

motivovali žiakov k tomu, aby si skrášľovali svoje triedy a dbali na poriadok.

Poradie tried: 1. miesto – 6.A

 2. miesto – 7.B

 3. miesto – 5.A, 9.B

 4. miesto – 6.B,

 5. miesto – 5.B

 6. miesto – 8.A

 7. miesto – 6.C

 8. miesto - 7.A

 9. miesto - 9.A

 10.miesto - 8.B

 Poslaním žiackej školskej rady je aj pomáhať pri riešení priestupkov žiakov voči školskému poriadku,  usmerňovať nevhodné správanie v škole a mimo nej a svojou činnosťou vylepšovať vzájomné vzťahy medzi žiakmi a učiteľmi.

 Žiaci jednotlivých tried sa naučili aktívne pracovať a zapájať sa do organizovania

akcií pre svojich spolužiakov. Triedy, ktorým záležalo na čo najlepšom umiestnení v „Súťaži o najkrajšiu triedu“, usmerňovali svojich spolužiakov dodržiavať poriadok v učebniach..

V Sliači 29.06.2022 Mgr. Elena Plichtová

 PaedDr.Iveta Novodomská